rejauldu/bengali-wikipedia huggingface dataset:
আনোয়ারুজ্জামান চৌধুরী: (জন্ম: ১ জুলাই ১৯৭০) একজন বাংলাদেশী রাজনীতিবিদ ও সিলেট সিটি কর্পোরেশনের মেয়র ছিলেন।   প্রাথমিক জীবন  আনোয়ারুজ্জামান ১ জুলাই ১৯৭০ সালে সিলেট জেলার ওসমানীনগর উপজেলার বুরুঙ্গা বাজার ইউনিয়নের পশ্চিম তিলাপাড়া গ্রামে জন্মগ্রহণ করেন। তার বাবার নাম নৌশা মিয়া চৌধুরী এবং মায়ের নাম মোছা. গহিনুন্নেছা চৌধুরী। ছয় ভাইয়ের মধ্যে সবার ছোট আনোয়ারুজ্জামান চৌধুরী।  পশ্চিম তিলাপাড়া সরকারি প্রাথমিক বিদ্যালয় থেকে প্রাথমিক, বুরুঙ্গা উচ্চ বিদ্যালয় থেকে মাধ্যমিক পাসের পর সিলেট সরকারি কলেজে ভর্তি হয়ে ১৯৮৮ সাল থেকে ১৯৯০ সাল পর্যন্ত লেখা পড়া করেন। পরে তিনি লন্ডন গিয়ে স্নাতকোত্তর ডিগ্রি নেন।   রাজনৈতিক জীবন  আনোয়ারুজ্জামান চৌধুরী ছাত্রাবস্থায় ছাত্রলীগের রাজনীতির সঙ্গে জড়িত ছিলেন। বালাগঞ্জ উপজেলা ছাত্রলীগের সমাজসেবা সম্পাদক হিসেবে দায়িত্ব পালন করেন।  নব্বইয়ের দশকে প্রবাসে পাড়ি জমিয়ে তিনি যুবলীগের রাজনীতির সাথে জড়িত হন। তিনি প্রথমে লন্ডন মহানগর যুবলীগের সাধারণ সম্পাদক এবং পরবর্তীতে যুক্তরাজ্য যুবলীগের সাধারণ সম্পাদক এবং সভাপতি হিসেবে দায়িত্ব পালন করেন। পরে তিনি কেন্দ্রীয় যুবলীগের সদস্য হিসেবেও মনোনীত হন।  যুক্তরাজ্য আওয়ামী লীগের যুগ্ম সাধারণ সম্পাদক এবং বিভিন্ন সময় ভারপ্রাপ্ত সাধারণ সম্পাদকের দায়িত্ব পালন করেন তিনি।  ২০১৪ সালের দশম ও ২০১৮ সালের একাদশ জাতীয় সংসদ নির্বাচনে তিনি সিলেট-২ আসন (ওসমানীনগর-বিশ্বনাথ) থেকে মনোনয়ন প্রত্যাশী ছিলেন।  ২১ জুন ২০২৩ সালে সিলেট সিটি কর্পোরেশনের নির্বাচনে তিনি মেয়র নির্বাচিত হন।।  ১৯ আগস্ট ২০২৪ সালে সিলেট সহ দেশের ১২টি সিটি কর্পোরেশনের মেয়রকে অপসারণ করে প্রশাসক নিয়োগ দেওয়া হয়।   ব্যক্তিগত জীবন  আনোয়ারুজ্জামান চৌধুরীর স্ত্রী হলি বেগম চৌধুরী ইংল্যান্ডের ন্যাশনাল হেলথ সার্ভিসেস - এনএইচএস এ হেলথ আইনজীবী হিসেবে কর্মরত রয়েছেন। এই দম্পতির তিন সন্তান রয়েছে।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৭০-এ জন্ম বিষয়শ্রেণী:সিলেট সরকারি কলেজের প্রাক্তন শিক্ষার্থী বিষয়শ্রেণী:সিলেট জেলার রাজনীতিবিদ বিষয়শ্রেণী:সিলেট সিটি কর্পোরেশনের মেয়র বিষয়শ্রেণী:বাংলাদেশ আওয়ামী লীগের রাজনীতিবিদ
thumb|মুস-ছেন-সাংস-র্গ্যাস-রিন-ছেন মুস-ছেন-সাংস-র্গ্যাস-রিন-ছেন () (১৪৫০-১৫২৪) তিব্বতের ঙ্গোর-এ-বাম-ছোস-ল্দান বৌদ্ধবিহারের অষ্টম প্রধান বা ঙ্গোর-ছেন ছিলেন।  সংক্ষিপ্ত জীবনী মুস-ছেন-সাংস-র্গ্যাস-রিন-ছেনের পিতার নাম স্কু-দ্বোন-দ্কোন-ম্ছোগ-লেগ্স () এবং মাতার নাম ছিল ছোস-স্ক্যোং-র্গ্যাল-মো ()। এগারো বছর বয়সে তিনি মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান নামক ঙ্গোর-এ-বাম-ছোস-ল্দান বৌদ্ধবিহারের দ্বিতীয় প্রধানের নিকট শিক্ষার্থীর শপথ এবং আঠাশ বছর বয়সে গ্রুব্স-ছেন-দ্কোন-ম্ছোগ-ব্লো-গ্রোস () ও দ্পাল-ল্দান-র্গ্যাল-পো () নামক দুই পন্ডিতের নিকট ভিক্ষুর শপথ গ্রহণ করেন। তার উল্লেখযোগ্য শিক্ষক ছিলেন ছোস-গ্রাগ্স-র্গ্যা-ম্ত্শো নামক সপ্তম র্গ্যাল-বা-কার্মা-পা, কুন-দ্গা'-দ্বাং-ফ্যুগ নামক চতুর্থ ঙ্গোর-ছেন, গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেন, দ্কোন-ম্ছোগ-'ফেল-বা নামক সপ্তম ঙ্গোর-ছেন প্রভৃতি। পরবর্তীকালে তিনি ঙ্গোর-এ-বাম-ছোস-ল্দান বৌদ্ধবিহারের অষ্টম প্রধানের পদে নির্বাচিত হন। তার উল্লেখযোগ্য শিষ্য ছিলেন দ্কোন-ম্ছোগ-ল্হুন-গ্রুব নামক দশম ঙ্গোর-ছেন এবং 'জাম-পা'ই-র্দো-র্জে নামক বাইশতম সা-স্ক্যা-খ্রি-'দ্জিন প্রভৃতি। তিনি খ্রিদ-য়িগ () নামক মার্গফল বিষয়ক একটি গ্রন্থ রচনা করেন।  তথ্যসূত্র  আরো পড়ুন Jackson, David. 1989. "Sources on the Chronology and Succession of the Abbots of Ngor E-wam-chos-ldan." Berliner Indologische Studien, vol. 4/5, pp 49–93.  বিষয়শ্রেণী:১৪৫০-এ জন্ম বিষয়শ্রেণী:১৫২৪-এ মৃত্যু বিষয়শ্রেণী:ঙ্গোরছেন
রবিন ফিয়ার্স হলেন রাশন লি জুনিয়রের মঞ্চ নাম (জন্ম ১৫ অক্টোবর, ১৯৯৫), একজন মার্কিনন ড্র্যাগ পারফর্মার, যিনি রুপলের ড্র্যাগ রেসের ১৫তম আসরে প্রতিদ্বন্দ্বিতা করেছিলেন।   জীবনের প্রথমার্ধ  রাশন লি জুনিয়র ব্রুকলিনে রাশন লি সিনিয়রের ঘরে জন্মগ্রহণ করেন। তিনি কানেকটিকাটের হার্টফোর্ডে বেড়ে ওঠেন।    ব্যক্তিগত জীবন  লি হার্টফোর্ড ভিত্তিক।  ড্র্যাগ রেসে উপস্থিত হওয়ার আগে, তিনি এবং তার সহ-প্রতিযোগী অ্যামেথিস্ট ডেট করেছিলেন।    তথ্যসূত্র   বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:রুপল'স ড্র্যাগ রেসের প্রতিযোগী বিষয়শ্রেণী:ব্রুকলিনের বিনোদন শিল্পী বিষয়শ্রেণী:নিউ ইয়র্ক সিটির ড্র্যাগ পারফর্মার বিষয়শ্রেণী:মার্কিন ড্র্যাগ কুইন বিষয়শ্রেণী:কানেটিকাটের ড্র্যাগ পারফর্মার
টেক ৫ হল অস্ট্রেলিয়ান মিডিয়া কোম্পানি আর মিডিয়ার মালিকানাধীন একটি সাপ্তাহিক ম্যাগাজিন। ম্যাগাজিনটি ১৯৯৮ সালে চালু হয়েছিল এবং প্রতি বৃহস্পতিবার প্রকাশিত হয়। এটি পাঠকদের জমা দেওয়া বিভিন্ন সত্য গল্পের পাশাপাশি রেসিপি, ফ্যাশন, টিপস, স্বাস্থ্যের খবর এবং একটি পুল-আউট ধাঁধা বই, পোস্ট বা অনলাইনে প্রবেশ করে পুরস্কার জেতার সুযোগের সাথে। এটি মূলত মহিলাদের লক্ষ্যে তৈরি করা হয়েছে,   তথ্যসূত্র    বহিঃসংযোগ      বিষয়শ্রেণী:অস্ট্রেলিয়ার নারীদের ম্যাগাজিন বিষয়শ্রেণী:অস্ট্রেলিয়ার সাপ্তাহিক ম্যাগাজিন বিষয়শ্রেণী:সিডনির ম্যাগাজিন বিষয়শ্রেণী:১৯৯৮-এ প্রতিষ্ঠিত ম্যাগাজিন
ওয়ার্ড নং ৮৮, কলকাতা পৌরসংস্থা হল কলকাতা পৌরসংস্থার ৯ নং বরোতে অবস্থিত একটি প্রশাসনিক বিভাগ, যা ভারতের পশ্চিমবঙ্গ রাজ্যের দক্ষিণ কলকাতার কালীঘাট (সাহানগর-লালপাড়া) পাড়ার কিছু অংশ জুড়ে রয়েছে।   ভূগোল  ওয়ার্ড নং ৮৮ এর সীমানাঃ উত্তরে রাসবিহারী অ্যাভিনিউ ; পূর্বে শ্যামা প্রসাদ মুখার্জি রোড ; দক্ষিণে পূর্ব রেলওয়ের বজ বজ শাখা দ্বারা ; এবং পশ্চিমে টালির নালা (আদি গঙ্গা)।  ওয়ার্ডটি কলকাতা পুলিশের টালিগঞ্জ থানা দ্বারা পরিবেশিত হয়। Kolkata: Detail Maps of 141 Wards with Street Directory, Fourth Impression 2003, Map No. 59, D.P. Publication and Sales Concern, 66 College Street, Kolkata-700 073.  দক্ষিণ বিভাগের সমস্ত পুলিশ থানার উপর টালিগঞ্জ মহিলা থানার এখতিয়ার রয়েছে, অর্থাৎ পার্ক স্ট্রিট, শেক্সপিয়ার সরণি, আলিপুর, হেস্টিংস, ময়দান, ভবানীপুর, কালীঘাট, টালিগঞ্জ, চারু মার্কেট, নিউ আলিপুর এবং চেতলা।    জনসংখ্যা  ভারতের ২০১১ সালের আদমশুমারি অনুসারে, কলকাতা পৌরসংস্থার ওয়ার্ড নং ৮৮-এর মোট জনসংখ্যা ছিল ২৩,৬৭২ জন, যার মধ্যে ১১,৯৯৬ (৫১%) পুরুষ এবং ১১,৬৭৬ (৪৯%) মহিলা৷ ৬ বছরের নিচে জনসংখ্যা ছিল ১,৬৫১ জন। ৮৮ নং ওয়ার্ডে মোট শিক্ষিতের সংখ্যা ছিল ১৮,৭৩৮ (৬ বছরের বেশি জনসংখ্যার ৮৫.০৯%)।    নির্বাচনের  উপাত্ত  ওয়ার্ডটি একটি সিটি মিউনিসিপ্যাল কর্পোরেশন কাউন্সিল নির্বাচনী এলাকা গঠন করে এবং রাসবিহারী বিধানসভা কেন্দ্রর একটি অংশ।  নির্বাচন বছর নির্বাচনী এলাকা কাউন্সিলরের নাম দলীয় অধিভুক্তি ২০০৫ ওয়ার্ড নং ৮৮ মালা রায় জাতীয়তাবাদী কংগ্রেস পার্টি . ২০১০ মালা রায় ভারতীয় জাতীয় কংগ্রেস  ২০১৫ মালা রায় সর্বভারতীয় তৃণমূল কংগ্রেস Prabahat Khabar, Hindi newspaper, print edition, 29 April 2015   তথ্যসূত্র   বিষয়শ্রেণী:কলকাতা পৌরসংস্থার ওয়ার্ড বিষয়শ্রেণী:উইকিউপাত্তে স্থানাঙ্ক আছে
মধুসূদন সরস্বতী (১৫৪০ - ১৬৪০ খ্রিস্টাব্দ) ছিলেন অদ্বৈতবাদী ভারতীয় দার্শনিক।  তিনি ছিলেন বিশ্বেশ্বর সরস্বতী ও মাধব সরস্বতীর শিষ্য। দ্বৈত-অদ্বৈত বিতর্কে তিনি ছিলেন একটি বিশিষ্ট নাম। তার অদ্বৈতসিদ্ধি একটি ধ্রুপদি রচনা। অধিকাংশ অদ্বৈতবাদী ধর্মগুরুই স্বীকার করেন যে আনন্দতীর্থের দ্বৈত বেদান্ত ধারার সব কটি তার্কিক বিষয়ের উত্তর মধুসূদন যথার্থভাবে দিয়েছেন।  জন্ম ও শিক্ষা মধুসূদনের জন্ম হয়েছিল বঙ্গদেশে। তার বাবার নাম ছিল প্তারমোদন পুরন্রদরাচার্য্য,। চারভাই-এর মধ্যে তৃতীয় ছিলেন মধুসূদন সরস্বতী।বড়ভাই শ্রীনাথ আচার্য্ চূড়ামণি, দ্বিতীয় যাদবানন্দ ন্যায়াচার্য্য,তৃতীয় মধুসূদন এবং চতুর্থভাইয়ের নাম বাগীশচন্দ্র।বাগীশচন্দ্র অল্প বয়সে জলে ডুবে মারা যান।তার প্রকৃত নাম ছিল কমলনয়ন। তিনি নব্য-ন্যায় শিখেছিলেন। কিন্তু একজন অদ্বৈতবাদ শিক্ষার উদ্দেশ্যে সন্ন্যাস গ্রহণ করে বারাণসী চলে যান। দ্বৈত বেদান্ত থেকে অদ্বৈত বেদান্তের পন্থা গ্রহণ প্রচলিত কিংবদন্তি অনুসারে, মধুসূদন সরস্বতী আসলে কৃষ্ণের ভক্ত চৈতন্য মহাপ্রভুর সঙ্গে দেখা করতে নবদ্বীপ গিয়েছিলেন। কিন্তু চৈতন্য মধুসূদনের সঙ্গে দেখা করতে অস্বীকার করেন। তাই মধুসূদন নব্য-ন্যায় ধারায় ন্যায় চর্চা শুরু করেন। তিনি উদয়নের লক্ষণাবলি, গণেশ উপাধ্যায়ের তত্ত্বচিন্তামণি ও তার টীকাগুলি পড়েন। কিছুদিনের মধ্যেই মধুসূদন একজন বিশিষ্ট ন্যায়শাস্ত্রবিদে পরিণত হন। কথিত আছে, চৈতন্যের প্রভাবে বঙ্গে যে ভক্তি আন্দোলন শুরু হয়েছিল, তার দ্বারাও তিনি প্রভাবিত হয়েছিলেন। একটি কিংবদন্তি অনুসারে, এই সময় মধুসূদন দ্বৈত বেদান্ত স্বীকার করেছিলেন। ন্যায়ের বাস্তব দিকটি ভেদবাদের একটি আপাত-ভিত্তি স্থাপন করে। এরপর তিনি ন্যায়শাস্ত্র প্রয়োগে অদ্বৈত বেদান্ত অস্বীকার করতে শুরু করেন। কিন্তু এই সময় তার মনে হয়, তিনি যেহেতু অদ্বৈতবাদ সম্পর্কে বিশেষ জানেন না, তাই এই মতবাদ ন্যায়সম্মতভাবে অস্বীকার করতে হলে তাঁকে এটি ভালভাবে জানতে হবে। অদ্বৈত বেদান্ত শিক্ষার উদ্দেশ্যে তিনি বারাণসীতে আসেন। সেখানে তিনি রামতীর্থের অধীনে বেদান্ত শিক্ষা শুরু করেন। কিন্তু যতই অদ্বৈতবাদ শিক্ষা করতে থাকেন, ততই তিনি অদ্বৈত বেদান্তের অভ্রান্ততা সম্পর্কে নিঃসন্দেহ হতে থাকেন। পরে তিনি গুরুর কাছে স্বীকার করেন যে, তিনি আসলে অদ্বৈতবাদকে অস্বীকার করার জন্য অদ্বৈতবাদ শিখতে এসেছিলেন। তিনি গুরুকে জিজ্ঞাসা করেন, এর প্রায়শ্চিত্ত কি হতে পারে। রামতীর্থ প্রায়শ্চিত্ত হিসেবে সন্ন্যাস গ্রহণের নির্দেশ দেন। যাবতীয় তথ্য মধুসূদন সরস্বতীর বড় ভাই শ্রীনাথ আচার্য চূড়ামণির বংশধর শ্রী চিরঞ্জয় চক্রবর্তী এবং পারিবারিক গ্রন্থ থেকে পাওয়া গেছে।   তথ্যসূত্র   বিষয়শ্রেণী:বাঙালি দার্শনিক বিষয়শ্রেণী:১৫৪০-এ জন্ম বিষয়শ্রেণী:১৬৪০-এ মৃত্যু বিষয়শ্রেণী:ভারতীয় দার্শনিক বিষয়শ্রেণী:বারাণসীর পণ্ডিত বিষয়শ্রেণী:অদ্বৈতবাদী দার্শনিক বিষয়শ্রেণী:১৬শ শতাব্দীর হিন্দু ধর্মগুরু বিষয়শ্রেণী:১৭শ শতাব্দীর ভারতীয় দার্শনিক
পূর্ব এশিয়া এশিয়া মহাদেশের একটি ভৌগোলিক ও সাংস্কৃতিক উপঅঞ্চল।Columbia University - "East Asian cultural sphere" . এর ভৌগোলিক ও ভূ-রাজনৈতিক আয়তন প্রায় ১ কোটি ২০ লক্ষ বর্গ কিলোমিটার, যা পুরো এশিয়া মহাদেশের ২৮ শতাংশ ও ইউরোপ মহাদেশের প্রায় ১.৫ গুণ।   পূর্ব এশিয়ার বিভিন্ন দেশ ও তাদের তথ্যাবলী    আয়তন ও জনসংখ্যা    রাষ্ট্র আয়তন (বর্গ  কিলোমিটার)  জনসংখ্যা জনসংখ্যার ঘনত্বপ্রতি বর্গ কিমি. মানব উন্নয়ন সূচক (২০১১) রাজধানী   ৯৫,৯৬,৯৬১ ১৩৩,৯৭,২৪,৮৫২ ১৩৮ ০.৬৮৭ বেইজিং   ১,১০৪ ৭০,৬১,২০০ ৬,৩৯০ ০.৮৯৮ হংকং   ৩০ ৫,৫৬,৮০০ ১৮,৬৬২ তথ্য নেই ম্যাকাও  ৩৬,১৮৮ ২,৩১,৭৪,৫২৮ ৬৩৯ ০.৮৮২ তাইপে  ৩,৭৭,৯৩০ ১২,৭৯,৫০,০০০ ৩৩৭ ০.৯০১ টোকিও  ১৫,৬৪,১০০ ২৮,০৯,৬০০ ২ ০.৬৫৩ উলানবাটোর  ১,২০,৫৩৮ ২,৪৩,৪৬,০০০ ১৯৮ তথ্য নেই পিয়ংইয়ং  ৯৯,৮২৮ ৪,৮৯,৮৮,৮৩৩ ৫০০ ০.৮৯৭ সিউলতিব্বত ১২ ; ০০; ০০০লাসা   অর্থনীতি   রাষ্ট্র মোট জিডিপি(মিলিয়ন মার্কিন ডলার, ২০১১) মাথাপিছু জিডিপি(মার্কিন ডলার, ২০১১) জিডিপি পিপিপি(মিলিয়ন মার্কিন ডলার, ২০১১) জিডিপি মাথাপিছু পিপিপি(মার্কিন ডলার, ২০১১)  ৭২,৯৮,১৪৭ ৫,৪১৪ ১,১২,৯৯,৯৬৭ ৮,৩৮২   ২,৪৩,৩০২ ৩৪,০৪৯ ৩,৫১,১১৯ ৪৯,৩০০  ২৭,৮৫০ ৫১,৩৯৭ ৩২,২০৮ ৪২,৮৭৬  ৪,৬৬,৮৩২ ২০,১০১ ৮,৭৬,০৩৫ ৩৭,৭২০  ৫৮,৬৯,৪৭১ ৪৫,৯২০ ৪৪,৪০,৩৭৬ ৩৪,৭৪০  ৮,৫০৬ ৩,০৪২ ১৩,২৬৪ ৪,৭৪৪  ২৭,৮২০ ১,১৫৯ ৪০,০০০ ১,৮০০  ১১,১৬,৫৪৭ ২২,৭৭৮ ১৫,৫৪,১৪৯ ৩১,৭১৪তিব্বত    টীকা    তথ্যসূত্র    বহিঃসংযোগ    High resolution map of East Asian region  পূর্ব এশিয়া বিষয়শ্রেণী:এশিয়ার অঞ্চল বিষয়শ্রেণী:এশিয়া-প্রশান্ত মহাসাগরীয় অঞ্চল বিষয়শ্রেণী:ইউরেশিয়ার অঞ্চল
কুরাইশদের বাজপাখি (, সাক্বুরো কুরাইশেন) হল একটি প্রতীকী চিহ্ন যা বেশ কয়েকটি প্রতীক, অস্ত্রের কোট এবং আরব লীগের বিভিন্ন রাজ্যের পতাকায় পাওয়া যায়। আরব উপদ্বীপের আরবরা, বিশেষ করে পারস্য উপসাগরের উপকূলের আরব প্রান্তের লোকেরা, ঐতিহ্যগতভাবে ভ্রান্ত বিশেষজ্ঞ; ফ্যালকন (এবং বাজপাখি) স্ট্যাটাস প্রতীকী হিসেবে দেখা হয় এবং জাতিগত আরবদের মধ্যে একটি সাধারণ গৃহপালিত প্রাণী। এছাড়াও কুরাইশ এবং মুহাম্মদ সম্পর্কে ঐতিহ্য এবং লিপিবদ্ধ ইতিহাস দাবি করে যে একটি বাজপাখিকে বংশ প্রতীক হিসাবে ব্যবহার করা হয়েছিল। অতএব, কুরাইশী বাজপাখির বিভিন্ন রূপ ছিল এবং আজ অবধি বেশ কয়েকটি আরব রাজ্যের পতাকা, অস্ত্রের কোট, সিল এবং প্রতীকগুলিতে দেখা যায়। কুরাইশদের বাজপাখি সেই অর্থে সালাউদ্দিনের ঈগলের প্রতিদ্বন্দ্বী। Karl-Heinz Hesmer: Flaggen und Wappen der Welt, pages 93, 155 and 171. Bertelsmann Lexikon Verlag, Güstersloh 1992Syed Junaid Imam: The Flag of Quraish, Flags Of The World  (1999)   তথ্যসূত্র   বিষয়শ্রেণী:আরব লিগ বিষয়শ্রেণী:আরবের ইতিহাস বিষয়শ্রেণী:আরব জাতীয়তাবাদী প্রতীক
গড়শিঙ্গা (বৈজ্ঞানিক নাম Dolichandrone spathacea)  Bignoniaceae পরিবারের Dolichandrone গণের উদ্ভিদ। সুন্দরবনসহ দক্ষিণ-পূর্ব এশিয়ার দেশগুলোর প্রজাতি।দ্বিজেন শর্মা লেখক; বাংলা একাডেমী ; ফুলগুলি যেন কথা; মে ১৯৮৮; পৃষ্ঠা- ২১,   আকার লম্বাটে ১৫-২০মি উঁচু পর্ণমোচী গাছ। ৩০ সেমি লম্বা যৌগপত্র বিজোড়পক্ষ, পত্রিকা ৭-৯টি আয়তাকার, চোখা, ৫-৮ সেমি লম্বা।  ফুল বসন্তে পাতা ঝরে আর গ্রীষ্মে ফুল। ফুল বড়, ১২-১৫সেমি লম্বা, ডালের আগায় একটি বা একাধিক। বৃতি চওড়া। দল নলাকার, ভেরীবৎ, সাদা, মুখের লতিগুলো কুঁচকান ও দাঁতাল। ফুল ফোঁটে রাতে ও সকালেই ঝরে যায়।  ফল ফল ৪৫×৩ সেমি আর বীজ ২-৩সেমি লম্বা, পানিতে ভাসে। বীজে চাষ।  বিস্তৃতি এটি দক্ষিণ ভারত, শ্রীলঙ্কা থেকে নিউ ক্যালেডোনিয়ায়ে দেখা যায়।   তথ্যসূত্র   বিষয়শ্রেণী:গাছ বিষয়শ্রেণী:ভারতের উদ্ভিদ বিষয়শ্রেণী:বাংলাদেশের উদ্ভিদ বিষয়শ্রেণী:শ্রীলঙ্কার উদ্ভিদ বিষয়শ্রেণী:ক্রান্তীয় এশিয়ার উদ্ভিদকুল
thumb|Spatula querquedula  গিরিয়া হাঁস (বৈজ্ঞানিক নাম: Anas querquedula) বা জিরিয়া হাঁস Anatidae (অ্যানাটিডি) গোত্র বা পরিবারের অন্তর্গত Anas (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা, ওশেনিয়া ও এশিয়ার বিভিন্ন দেশে দেখা যায়। ইউরোপ ও পশ্চিম এশিয়া এদের প্রধান প্রজননস্থল। শীতকালে এসব অঞ্চল থেকে ভারতীয় উপমহাদেশ, অস্ট্রেলেশিয়া ও আফ্রিকায় এরা পরিযান করে।Clements, James, (2007) The Clements Checklist of the Birds of the World, Cornell University Press, Ithaca  গিরিয়া হাঁসের বৈজ্ঞানিক নামের অর্থই হাঁস (লাতিন: anas = হাঁস; querquedula = এক প্রকারের হাঁস)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১ কোটি ৬৯ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটি সংরক্ষিত। শ্রেণীবিন্যাসবিদ্যার জনক ক্যারোলাস লিনিয়াস ১৭৫৮ সালে সর্বপ্রথম এই প্রজাতিটি বর্ণনা করেন।  গিরিয়া হাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোট ছোট জলজ জীব এদের প্রধান খাদ্য।   তথ্যসূত্র    বহিঃসংযোগ    BirdLife Species Factsheet   RSPB A to Z of UK Birds  Garganey  on the Internet Bird Collection  Ageing and sexing (PDF; 1.1 MB) by Gerd-Michael Heinze & Javier Blasco-Zumeta  বিষয়শ্রেণী:অ্যানাস বিষয়শ্রেণী:এশিয়ার পাখি বিষয়শ্রেণী:ইউরোপের পাখি বিষয়শ্রেণী:আফ্রিকার পাখি বিষয়শ্রেণী:অস্ট্রেলিয়ার পাখি বিষয়শ্রেণী:উত্তর আমেরিকার পাখি বিষয়শ্রেণী:বাংলাদেশের পাখি বিষয়শ্রেণী:ভারতের পাখি বিষয়শ্রেণী:পরিযায়ী পাখি বিষয়শ্রেণী:হাঁস বিষয়শ্রেণী:১৭৫৮-এ বর্ণিত পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:ইউরেশিয়ার পাখি
কানিবাই আল-মুহাম্মাদীর মসজিদ () হল মিশরের কায়রোর ঐতিহাসিক মসজিদগুলির মধ্যে একটি, যা ১৪১৩ খ্রিস্টাব্দে মামলুক সালতানাতের বুর্জি রাজবংশের যুগে নির্মিত হয়েছিল। এটি ইসলামিক কায়রোর আল-সালিবা স্ট্রিটে অবস্থিত এবং এর পাশেই শায়খুর মসজিদ এবং খানকাহ রয়েছে।    পৃষ্ঠপোষক  প্রিন্স কানিবাই আল-মুহাম্মাদীকে সুলতান আল-জাহের বারকুক মুহাম্মদ নামে এক বণিকের কাছ থেকে কিনেছিলেন, তাই তিনি "আল-মুহাম্মাদী" এর নিসবাহ লাভ করেছিলেন। কানিবাই সুলতান বারকুকের আনুগত্য করেছিলেন এবং তারপর দামেস্কের ডেপুটি শায়খ আল-মাহমুদির আনুগত্য করেছিলেন। তিনি যুবরাজ ফারাজ বিন বারকুকের সালতানাতের সময় একজন মহান দাউদারা হিসেবে নিযুক্ত হন। দাউদারা হল নির্মাণ ব্যুরোর অন্যতম গুরুত্বপূর্ণ কর্মকর্তার উপাধি, যা সরকারী কর্তৃপক্ষের সাথে চিঠিপত্র এবং বিভিন্ন রাজা ও রাজপুত্রদের কাছে সুলতান কর্তৃক প্রেরিত চিঠিপত্র প্রস্তুত করার দায়িত্বে ছিল। এরপর সুলতান শায়খ আল-মাহমুদির রাজত্বকালে তাকে দামেস্কের ডেপুটি হিসেবে নিযুক্ত করা হয়। কিন্তু সুলতানের বিরুদ্ধে বিদ্রোহকারী অন্যান্য রাজপুত্রদের মধ্যে তাকেও হত্যা করা হয়। পরে তাকে দামেস্কে সমাহিত করা হয়।    আরো দেখুন    মসজিদের তালিকা  আফ্রিকার মসজিদের তালিকা  মিশরের মসজিদের তালিকা   তথ্যসূত্র    বহিঃসংযোগ    ইসলামী নিদর্শনগুলির সরকারি ওয়েবসাইট  বিষয়শ্রেণী:১৫শ শতাব্দীতে মামলুক সালতানাতে প্রতিষ্ঠিত বিষয়শ্রেণী:কায়রোর মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:অপর্যালোচিত অনুবাদসহ পাতা
thumb|দাপ্তরিক প্রতিকৃতি, ২০১৭ কেনেথ হ্যারি ক্লার্ক, নটিংহামের ব্যারন ক্লার্ক,  (জন্ম ২ জুলাই ১৯৪০)  একজন ব্রিটিশ রাজনীতিবিদ যিনি ১৯৯২ থেকে ১৯৯৩ সাল পর্যন্ত স্বরাষ্ট্র সচিব এবং ১৯৯৩ থেকে ১৯৯৭ সাল পর্যন্ত এক্সচেকারের চ্যান্সেলর হিসেবে দায়িত্ব পালন করেন। কনজারভেটিভ পার্টির সদস্য, তিনি ১৯৭০ থেকে ২০১৯ সাল পর্যন্ত রাশক্লিফের সংসদ সদস্য (এমপি) ছিলেন এবং ২০১৭ থেকে ২০১৯ সালের মধ্যে হাউস অফ কমন্সের জনক ছিলেন। ১৯৯৭ সাল থেকে টোরি রিফর্ম গ্রুপের সভাপতি, তিনি এক-জাতীয় রক্ষণশীল যিনি অর্থনৈতিক ও সামাজিকভাবে উদার দৃষ্টিভঙ্গির সাথে পরিচিত।  ক্লার্ক কনজারভেটিভ ইউরোপ গ্রুপের প্রেসিডেন্ট, ইইউ-পন্থী সংস্থা ব্রিটিশ প্রভাবের সহ-সভাপতি এবং ইউরোপীয় আন্দোলন ইউকে- এর ভাইস-প্রেসিডেন্ট। ব্রিটিশ রাজনীতির 'বিগ বিস্ট' হিসাবে প্রেস দ্বারা বর্ণনা করা হয়েছে, একজন মন্ত্রী হিসাবে তার মোট সময়টি আধুনিক যুগে পঞ্চম-দীর্ঘতম। তিনি প্রধানমন্ত্রী এডওয়ার্ড হিথ, মার্গারেট থ্যাচার, জন মেজর এবং ডেভিড ক্যামেরনের অধীনে ২০ বছরেরও বেশি সময় কাটিয়েছেন। থ্যাচার-মেজর সরকারের পুরো ১৮ বছর জুড়ে কাজ করার জন্য তিনি মাত্র পাঁচজন মন্ত্রীর একজন ছিলেন ( টনি নিউটন, ম্যালকম রিফকিন্ড, প্যাট্রিক মেহেউ এবং লিন্ডা চালকার অন্যরা), যা লর্ড পালমারস্টনের পর থেকে ১৯ শতকের প্রথম দিকে ব্রিটেনে দীর্ঘতম নিরবচ্ছিন্ন মন্ত্রী পদের প্রতিনিধিত্ব করে।   তথ্যসূত্র   বহিঃসংযোগ  Kenneth Clarke official Conservative Party profile Debrett's People of Today  In full: Ken Clarke says Dominic Cummings should 'vanish' and warns BBC needs protecting  Articles Smoke and mirrors, George Monbiot, The Guardian, 23 August 2005. Conservative Leadership Watch BBC News, 30 September 2005.  |-  |-  |-  |-  |-  |-  |-  |-  |-  |-  |-  |-  বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:কেমব্রিজ ইউনিয়নের সভাপতি বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:গ্রে'স ইনের সদস্য বিষয়শ্রেণী:যুক্তরাজ্যের কমন্সসভার স্বতন্ত্র সদস্য বিষয়শ্রেণী:ইংরেজ ব্যারিস্টার বিষয়শ্রেণী:রক্ষণশীল দল (যুক্তরাজ্য) এর জীবনকাল পিয়ার বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:ব্রিটিশ রাষ্ট্র সচিব বিষয়শ্রেণী:গনভিল ও কাইয়াস কলেজ, কেমব্রিজের প্রাক্তন শিক্ষার্থী বিষয়শ্রেণী:২১শ শতাব্দীর ইংরেজ স্মৃতিকথাকার বিষয়শ্রেণী:জীবিত ব্যক্তি বিষয়শ্রেণী:১৯৪০-এ জন্ম বিষয়শ্রেণী:ডাচি অব ল্যাঙ্কাস্টারের অধ্যক্ষ বিষয়শ্রেণী:ব্রিটিশ শিক্ষা বিভাগের রাষ্ট্র সচিব বিষয়শ্রেণী:যুক্তরাজ্যের কোষাধ্যক্ষ বিষয়শ্রেণী:গ্রেট ব্রিটেনের লর্ড চ্যান্সেলর বিষয়শ্রেণী:বিচার মন্ত্রণালয়ের রাষ্ট্র সচিব (যুক্তরাজ্য) বিষয়শ্রেণী:স্বরাষ্ট্র বিভাগের রাষ্ট্র সচিব বিষয়শ্রেণী:যুক্তরাজ্যের পেমাস্টার জেনারেল বিষয়শ্রেণী:বো গ্রুপের সদস্য বিষয়শ্রেণী:২১শ শতাব্দীর ইংরেজ পুরুষ লেখক বিষয়শ্রেণী:২১শ শতাব্দীর ইংরেজ অ-কল্পকাহিনী লেখক
জোয়েল রুফিনো দোস সান্তোস (১৯ জুন ১৯৪১ - ৪ সেপ্টেম্বর ২০১৫) ছিলেন একজন ব্রাজিলীয় শিক্ষাবিদ ও ইতিহাসবিদ এবং ঔপন্যাসিক।     কর্মজীবন  রুফিনো ডস সান্তোস ১৯৪১ সালে রিও ডি জেনিরোতে জন্মগ্রহণ করেন।   তিনি রিও ডি জেনেইরোর ফেডারেল বিশ্ববিদ্যালয়ের অধ্যাপক ছিলেন।  রুফিনো দোস সান্তোসকে দেশের অন্যতম সেরা ইতিহাসবিদ হিসেবে বিবেচনা করা হয়, পাশাপাশি তিনি একজন ঔপন্যাসিক ও লেখকও। তিনি ব্রাজিলে আফ্রিকান সংস্কৃতি এবং আফ্রো-ব্রাজিলীয় সাহিত্যের অধ্যয়নের ক্ষেত্রে অন্যতম শীর্ষস্থানীয় নাম।   মৃত্যু  ৪ সেপ্টেম্বর ২০১৫ তারিখে হৃদরোগ সংক্রান্ত জটিলতায় তিনি মারা যান।     তথ্যসূত্র    বহিঃসংযোগ    , his official website  Books by Joel Rufino dos Santos  Joel Rufino Dos Santos: Brazil ⋆ Author  Joel Rufino dos Santos Biography and Filmography  বিষয়শ্রেণী:১৯৪১-এ জন্ম বিষয়শ্রেণী:২০১৫-এ মৃত্যু বিষয়শ্রেণী:২১শ শতাব্দীর ব্রাজিলীয় ঔপন্যাসিক বিষয়শ্রেণী:২০শ শতাব্দীর ব্রাজিলীয় ঔপন্যাসিক বিষয়শ্রেণী:ব্রাজিলীয় পুরুষ ঔপন্যাসিক বিষয়শ্রেণী:ব্রাজিলীয় পুরুষ অ-কল্পকাহিনী লেখক বিষয়শ্রেণী:২০শ শতাব্দীর ব্রাজিলীয় পুরুষ লেখক বিষয়শ্রেণী:২১শ শতাব্দীর ব্রাজিলীয় পুরুষ লেখক বিষয়শ্রেণী:২০শ শতাব্দীর ব্রাজিলীয় ইতিহাসবিদ বিষয়শ্রেণী:২১শ শতাব্দীর ব্রাজিলীয় ইতিহাসবিদ বিষয়শ্রেণী:২০শ শতাব্দীর ব্রাজিলীয় শিক্ষাবিদ বিষয়শ্রেণী:২১শ শতাব্দীর ব্রাজিলীয় শিক্ষাবিদ
মাহফুজ আলম (মাহফুজ আবদুল্লাহ নামেও পরিচিত) হলেন ২০২৪ বাংলাদেশের অন্তর্বর্তীকালীন সরকারের একজন উপদেষ্টা এবং প্রধান উপদেষ্টা মুহাম্মদ ইউনূসের বিশেষ সহকারী। তিনি ২০২৪ বাংলাদেশের কোটা সংস্কার আন্দোলন চলাকালীন বৈষম্যবিরোধী ছাত্র আন্দোলনের অন্যতম সদস্য ছিলেন। তিনি বৈষম্যবিরোধী ছাত্র আন্দোলনের লিয়াজোঁ কমিটির একজন সমন্বয়ক। তিনি বৈষম্যবিরোধী ছাত্র আন্দোলনে নেপথ্যে থেকে গুরুত্বপূর্ণ সিদ্ধান্ত গ্রহণে অংশ নেওয়ার জন্য আলোচিত হন।   প্রাথমিক জীবন ও শিক্ষা  মাহফুজের জন্ম ১৯৯৫ সালের ৩১ জানুয়ারি লক্ষ্মীপুর জেলার, রামগঞ্জ উপজেলার, ইছাপুর গ্রামে। তিনি বাংলাদেশের চাদঁপুর জেলার গল্লাক দারুচ্ছুন্নাত আলিম মাদরাসা থেকে এসএসসি (দাখিল) এবং তা‘মীরুল মিল্লাত কামিল মাদ্রাসা থেকে এইচএসসি (আলিম) পাস করেন। তিনি ২০১৫-১৬ শিক্ষাবর্ষে ঢাকা বিশ্ববিদ্যালয়ের আইন বিভাগের শিক্ষার্থী ছিলেন।  তাঁর পিতা আজিজুর রহমান (বাচ্চু) ইছাপুর ইউনিয়ন বিএনপির সাথে সম্পৃক্ত রয়েছেন।  কর্মজীবন মাহফুজ বৈষম্যবিরোধী ছাত্র আন্দোলনের লিয়াজোঁ কমিটির একজন সমন্বয়ক। এছাড়াও তিনি অন্তর্বর্তীকালীন সরকারের একজন উপদেষ্টা এবং প্রধান উপদেষ্টার বিশেষ সহকারী হিসেবে দায়িত্ব পালন করছেন।  জাতিসংঘ সাধারণ পরিষদের ৭৯তম অধিবেশনের ফাঁকে সাবেক মার্কিন প্রেসিডেন্ট বিল ক্লিনটনের 'ক্লিনটন গ্লোবাল ইনিশিয়েটিভ লিডারস স্টেজ' অনু্ঠানে মুহাম্মদ ইউনূস তাকে ২০২৪ বাংলাদেশের কোটা সংস্কার আন্দোলন ও অসহযোগ আন্দোলনের এর ‘মাস্টারমাইন্ড’ বলে অভিহিত করেন।   সমালোচনা   মাহফুজ আলম গত ১২ ফেব্রুয়ারী (বুধবার) ২০২৫ সালে সামাজিক যোগাযোগ মাধ্যম ফেসবুকে দেয়া এক পোষ্টে তৌহিদী জনতা শব্দদ্বয় ব্যবহার করে পোস্ট দিলে কওমি ঘরনার অনেক আলেম ও একটিভিস্ট এ নিয়ে তীব্র সমালোচনা করে। পরে তিনি আরেকটি পোস্টে দুঃখ প্রকাশ করেন।  ২০২৫ সালে ১৩ মার্চ তার নিজের ফেসবুক আইডিতে দীর্ঘ এক পোস্টে জামায়াতে ইসলামীকে যুদ্ধাপরাধের সহযোগী সাব্যস্ত করাকে কেন্দ্র  করে তীব্র সমালোচনা সৃষ্টি হয়। এর প্রেক্ষিতে তাকে ভারতের "গুপ্তচর" শাহরিয়ার কবিরদের ভাষাতেই কথা বলেছেন বলে দলটির সেক্রেটারি জেনারেল অধ্যাপক মিয়া গোলাম পরওয়ার বিবৃতি দেয়।   প্রকাশনা   ঢাকা বিশ্ববিদ্যালয় ও সমকালীন জনমত (১ম খণ্ড)  ঢাকা বিশ্ববিদ্যালয় ও সমকালীন জনমত (২য় খণ্ড)।  আরও দেখুন  সারজিস আলম  হাসনাত আবদুল্লাহ   তথ্যসূত্র   বহিঃসংযোগ        বিষয়শ্রেণী:বাংলাদেশী মানবাধিকার কর্মী বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:চট্টগ্রামের ব্যক্তি বিষয়শ্রেণী:চট্টগ্রাম জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মুহাম্মদ ইউনূসের অন্তর্বর্তীকালীন সরকারের উপদেষ্টা বিষয়শ্রেণী:বৈষম্যবিরোধী ছাত্র আন্দোলনের সমন্বয়ক বিষয়শ্রেণী:গণতান্ত্রিক ছাত্রশক্তি বিষয়শ্রেণী:লক্ষ্মীপুর জেলার ব্যক্তি
গুজরাতি লিপি বা  গুজরাটি লিপি (ગુજરાતી લિપિ) হল সমস্ত নাগরী লিপির মত একটি লিপি। এই লিপি প্রধানত গুজরাটি ভাষা ও কচ্ছ ভাষায় ব্যবহৃত হয়। গুজরাতি লিপি অনেক সময় হিন্দি ও সংস্কৃত ভাষায় ব্যবহৃত হয়। এই লিপির সংখ্যা গুলি নাগরীক লিপির থেকে আলাদা।  সংখ্যা  বাংলাnumeral গুজরাটিnumeral নাম ০ ૦  mīṇḍuṃ or shunya ১ ૧  ekaṛo or ek ২ ૨  bagaṛo or bay ৩ ૩  tragaṛo or tran ৪ ૪  chogaṛo or chaar ৫ ૫  pāchaṛo or paanch ৬ ૬  chagaṛo or chah ৭ ૭  sātaṛo or sāt ৮ ૮  āṭhaṛo or āanth ৯ ૯  navaṛo or nav  তথ্যসূত্র  বিষয়শ্রেণী:গুজরাতি ভাষা বিষয়শ্রেণী:ব্রাহ্মী লিপি বিষয়শ্রেণী:ভারতের সরকারিভাবে ব্যবহৃত লিখন পদ্ধতি
রবীন্দ্রনাথ দত্ত (রবি দত্ত নামেও পরিচিত) ছিলেন একজন ভারতীয় কবি এবং শিক্ষাবিদ। তার বেশিরভাগ লেখা ইংরেজিতে। তিনি ১৮৮৩ সালের ১ অক্টোবর কলকাতার শঙ্কর ঘোষ লেনে এক বিখ্যাত বাঙালি পরিবারে জন্মগ্রহণ করেন। তাঁর বাবা জ্ঞানেন্দ্র নাথ দত্ত ছিলেন হাটখোলা দত্ত পরিবারের সদস্য।  তিনি অক্সফোর্ড বিশ্ববিদ্যালয়ে পড়াশোনা করেছিলেন। তিনি বি.এ. (ট্রাইপোস, ১৯০৬) এবং এম.এ. (১৯১০) ডিগ্রি অর্জন করেন। তিনি ২৭ জানুয়ারি ১৯০৮ সালে গ্রে’স ইন থেকে বার অ্যাট ল ডিগ্রি লাভ করেন  এবং ১৯০৯ সালে কলকাতা উচ্চ আদালতে তালিকাভুক্ত হন। তবে, তিনি আইন চর্চা করেননি। ১৯১৭ সালে মৃত্যুর আগ পর্যন্ত তিনি কলকাতা বিশ্ববিদ্যালয়ে ইংরেজি এবং তুলনামূলক ভাষাতত্ত্ব অধ্যাপনা করেছিলেন। তিনি একজন খুবই জনপ্রিয় শিক্ষক ছিলেন।  তিনি ১৯১৩ সালে একজন মার্জিত ইংরেজ মহিলা এমিলি জি. অ্যাটকিনসনকে বিয়ে করেন। রবি দত্ত তার স্ত্রী এমিলির সাথে ভারতের কলকাতার (কলকাতার) শহরতলির বরানগরের কাশীনাথ দত্ত রোডে তার পৈতৃক বাড়িতে থাকতেন।  ১৯০৯ সালে তিনি "পূর্ব ও পশ্চিমের প্রতিধ্বনি"  লেখেন।   তথ্যসূত্র    বহিঃসংযোগ       বিষয়শ্রেণী:পশ্চিমবঙ্গের কবি বিষয়শ্রেণী:২০শ শতাব্দীর ভারতীয় কবি বিষয়শ্রেণী:১৯১৭-এ মৃত্যু বিষয়শ্রেণী:১৮৮৩-এ জন্ম বিষয়শ্রেণী:২০শ শতাব্দীর ভারতীয় শিক্ষাবিদ বিষয়শ্রেণী:কলকাতা বিশ্ববিদ্যালয়ের শিক্ষক বিষয়শ্রেণী:কলকাতার লেখক